Koostöö tegijad ja kaasatavad
						          	.		13.03.2025 nr 7-1/14-16

Keskkonnamõju strateegilise hindamise algatamata jätmisest teavitamine

Planeerimisseaduse § 77 lg 7 , § 127 ja keskkonnamõju hindamise ja keskkonnajuhtimissüsteemi seaduse § 35 lõike 6 alusel teatame, et Põhja-Sakala Vallavolikogu 27.02.2025 otsusega nr 278 jäeti algatamata Suure-Jaani linnas Tallinna tn 24 katastriüksuse ja lähiala detailplaneeringu keskkonnamõju strateegiline hindamine.

Põhja-Sakala Vallavolikogu 25.04.2024 otsusega nr 215 algatatud detailplaneeringu koostamise eesmärgiks on kaaluda võimalusi Tallinna tn 24 katastriüksusel asuva vana koolimaja laiendamiseks/rekonstrueerimiseks kaasaegset õpikeskkonda pakkuvaks tänapäevaseks õppehooneks/hooneteks ja planeeringualal turvalise keskkonna loomiseks. Detailplaneeringuga tehakse ettepanek üldplaneeringu muutmiseks.

Detailplaneeringu koostamise algataja ja kehtestaja on Põhja-Sakala Vallavolikogu (Põhja-Sakala vald, Suure-Jaani linn, Lembitu pst 42), koostamise korraldaja on Põhja-Sakala Vallavalitsus (Põhja-Sakala vald, Suure-Jaani linn, Lembitu pst 42, info@pohja-sakala.ee).
Detailplaneeringu koostaja on AB Artes Terrae OÜ (artes@artes.ee).

Keskkonnamõju strateegiline hindamine jäeti algatamata, kuna:
1)	kavandatav tegevus ei põhjusta olulist looduskeskkonna vastupanuvõime ega loodusvarade taastumisvõime ületamist;
2)	planeeringualal puuduvad kõrge väärtusega kooslused ja elupaigad. Kaitsealuseid liike ei esine;
3)	planeeringu realiseerimisega ei saa eeldada tegevusi, millega kaasneks keskkonnaseisundi olulist kahjustumist;
4)	planeeringuga hõlmatud ala lähipiirkonnas ei paikne kaitstavaid loodusobjekte, maastikuliselt ja ökoloogiliselt väärtuslikke või tundlikke alasid, seega kavandatav tegevus neid ebasoodsalt ei mõjuta;
5)	planeeringuga ei kaasne ebasoodsat mõju Natura 2000 võrgustiku aladele;
6)	kavandatav tegevus ei kahjusta kultuuripärandit, inimese tervist, heaolu ega vara;
7)	tegevusega ei kaasne olulist õhusaaste suurenemist ning ülenormatiivsete saastetasemete esinemist;
8)	tegevusega ei kaasne olulisel määral soojuse, kiirguse, valgusreostuse ega lõhnahäiringu teket;
9)	alal ei ole tuvastatud keskkonda saastavaid objekte ega jääkreostust, mistõttu ei ole eeldada olulist pinnase või vee reostust;
10)	suured katusepinnad võivad kuumalaine korral maa-alal levivaid temperatuure tõsta, kuid rakendatakse asjakohaseid leevendavaid meetmeid;
11)	lähtudes ala ja selle lähiümbruse keskkonnatingimustest ja maakasutusest, ei ole ette näha detailplaneeringu eskiisiga kavandatud mahus koolihoone rajamisel olulist ebasoodsat keskkonnamõju;
12)	puuduvad muud olulised asjaolud, mis planeeringu koostamisel tingiks KSH algatamise vajadust.
 
Strateegilise planeerimisdokumendi koostamise algatamise ja KSH algatamata jätmise otsustega on võimalik tutvuda Põhja-Sakala valla veebilehel https://www.pohja-sakala.ee/detailplaneering 

Lugupidamisega
/allkirjastatud digitaalselt/

Jaanus Rahula
abivallavanem

Kaja Notta 510 6794 kaja.notta@pohja-sakala.ee